Francis Ford Coppola

I Francis Ford Coppola    (mibait April 7, 1939) métung yang Americanung director pelicula, producer ampóng talasúlat senario (screenwriter). Tutúring déng métung karéng mánimúnang personalidad ning pangimut ning pamaglalang peliculang New Hollywood anyang decadang 1960 ampong 1970. I Coppola tínanggap néng limang Academy Awards, ánam a  Golden Globe Awards, adwang Palmes d'Or ampóng métung a British Academy Film Award (BAFTA).